Angliyada Superkubok bahsi, «Roma» mavsumni Rimda boshlaydi. Kuchli beshlik chempionatlari qachon start oladi?

Odatdagidek elitalar orasida Fransiya chempionati ushbu haftada birinchilardan bo‘lib start olsa, keyingi haftalardan barcha intiqlik bilan kutayotgan Angliya, Ispaniya, Germaniya va Italiyada chempionat bahslari boshlanadi.
Fransiya chempionati: Superkubokda «Lill» «PSJ»dan ustun keldi, chempionat 6 avgustdan start oladi
Fransiya chempionati startidan bir hafta avval o‘tkazilgan Superkubok bahsida amaldagi chempion «Lill» «PSJ»ni mag‘lub etib, yangi mavsumda ham chempionlikni osonlik bilan topshirib qo‘ymoqchi emasligini ko‘rsatib qo‘ydi.
Chempionat 1-tur o‘yinlari 6 avgust, juma kungi «Monako» - «Nant» bahsi bilan start oladi. «PSJ» va «Lion» shanba kuni o‘z o‘yinini o‘tkazsa, qolgan 7ta o‘yin, shu jumladan «Lill» ham yakshanba kuni maydonga tushadi.

Fransiya. 1-tur
6 avgust (juma)
23:55. Monako - Nant  
7 avgust (shanba)
20:00. Lion - Brest
23:55. Trua - PSJ
8 avgust (yakshanba)
16:00. Renn - Lans
18:00. Bordo - Klermon
18:00. Nitssa - Reyms
18:00. Sent-Eten - Loryan
18:00. Strasbur - Anjye
20:00. Mets - Lill
23:45. Monpele - Marsel
Angliya: Superkubok 7 avgust kuni o‘tadi, APL 13 avgustda boshlanadi
Tumanli Albionda yangi futbol mavsumi odatdagidek Superkubok bahsi bilan boshlanadi. 7 avgust, shanba kuni amaldagi chempion «Manchester Siti» «Uembli»da Angliya kubogi sohibi «Lester»ga qarshi saf tortadi.

Angliya Superkubogi. 
7 avgust (shanba)
21:15. Lester – Manchester Siti
13 avgust, juma kuni esa debyutant «Brentford» va «Arsenal» uchrashuvi bilan Angliya Premer-ligasi-2021/22 yilgi mavsumi start oladi.
14 avgust kuni «Manchester Yunayted» muxlislari qarshisida «Lids»ni qabul qilsa, «Lester», «Liverpul», «Chelsi» ishtirokidagi bahslar ham shanba kungi o‘yinlar ro‘yxatidan joy olgan.

Turning markaziy o‘yini 15 avgust, yakshanba kuni o‘tkazilib «Tottenhem» Londonda «Manchester Siti»ni qabul qiladi.    
APL. 1-tur. 
13 avgust (juma)
23:55. Brentford - Arsenal
14 avgust (shanba) 
16:30. Manchester Yunayted – Lids  
19:00. Byornli – Brayton  
19:00. Lester – Vulverhempton  
19:00. Uotford – Aston Villa
19:00. Chelsi – Kristal Pelas
19:00. Everton – Sauthempton  
21:30. Norvich – Liverpul  
15 avgust (yakshanba)
18:00. Nyukasl – Vest Hem
20:30. Tottenhem – Manchester Siti  
Ispaniya: La Ligaga 13 avgust kuni start beriladi
Ispaniyada ham yangi mavsum Angliya bilan bir vaqtda boshlanadi. 13 avgust, juma kungi «Valensiya» – «Xetafe» o‘yini bilan La Liga 1-turiga start beriladi. Karlo Anchelotti «Real»dagi debyutini 14 avgust kuni «Alaves»ga qarshi bahsda o‘tkazsa, «Barselona» 15 avgust, yakshanba kuni «Kamp Nou»da «Real Sosedad»ni qabul qiladi. Turning so‘nggi ikki o‘yini dushanba kuniga belgilangan.

La Liga. 1-tur
13 avgust (juma)
23:55. Valensiya – Xetafe
14 avgust (shanba)
20:00. Osasuna – Espanol
22:30. Kadis – Levante
22:30. Malorka – Betis
01:00. Alaves – Real Madrid
15 avgust (yakshanba)
20:30. Selta – Atletiko M
23:00. Barselona – Real Sosedad
01:15. Sevilya – Rayo Valekano
16 avgust (dushanba)
23:00. Vilyarreal – Granada 
01:00. Elche – Atletik B        
Germaniya: Bundesliga 13 avgustda boshlanadi, Superkubok 17 avgust kuni o‘tadi
Angliya va Ispaniya chempionatlari qatorida Germaniya Bundesligasi ham 13 avgust kuni start oladi. Shu kuni amaldagi chempion «Bavariya» Menxengladbaxda «Borussiya» mehmoni bo‘ladi. Turning qolgan bahslari 14-15 avgust kuni o‘tadi.
Germaniya Superkubogi uchun o‘yin esa 17 avgust, seshanba kuni «Borussiya» Dortmund va «Bavariya» o‘rtasida kechadi.

Bundesliga. 1-tur
13 avgust (juma)
23:30. Borussiya M – Bavariya
14 avgust (shanba)
18:30. Union – Bayyer
18:30. Augsburg – Xoffenxaym
18:30. Arminiya – Frayburg
18:30. Volfsburg – Boxum
18:30. Shtutgart – Groyter
21:30. Borussiya D – Ayntraxt
15 avgust (yakshanba)
18:30. Mayns – Leypsig
20:30. Keln – Gerta
Italiya: A Seriya 21 avgustda start oladi, «Roma» 22 avgust kuni o‘ynaydi 
O‘zbekistonlik muxlislar o‘zgacha intiqlik bilan kutayotgan Italiya A Seriyasi kuchli beshlik chempionatlari orasida oxirgi bo‘lib boshlanadi. 21 avgust kuni amaldagi chempion «Inter» Shomurodovning sobiq klubi «Jyenoa»ni qabul qilsa, Eldorning hozirgi klubi «Roma» 22 avgust kuni Rimda «Fiorentina»ni qabul qiladi. «Yuventus», «Napoli» ham o‘z o‘yinlarini shu kuni o‘tkazsa, «Milan» ishtirokidagi bahs dushanba kuni o‘tkazilib, tur doirasidagi o‘yinlarga yakun yasaydi.

A Seriya. 1-tur.
21 avgust (shanba)
21:30. Inter M – Jyenoa
21:30. Verona – Sassuolo
23:45. Torino – Atalanta
23:45. Empoli – Latsio
 22 avgust (yakshanba)
21:30. Udineze – Yuventus 
21:30. Bolonya – Salernitana 
23:45. Napoli – Venetsiya 
23:45. Roma – Fiorentina
23 avgust (dushanba) 
21:30. Kalyari – Spetsiya
23:45. Sampdoriya – Milan.